
UAB „Fegda grupė“
info@fegdagrupe.lt

DĖL DALIES TOLEIKIŲ KAIMO BENDROJO PLANO RENGIMO 

Atsakydami į Jūsų 2026-09-08 prašymą „Dėl pakartotinio vietovės lygmens teritorijų planavimo dokumento (savivaldybės dalies bendrojo plano M 1:2000) rengimo inicijavimo“, informuojame, kad pakartotinai sprendimo projektas „Dėl dalies Toleikių kaimo bendrojo plano rengimo“ Klaipėdos rajono savivaldybės tarybai nebus teikiamas dėl šių pastabų:
1. Vadovaujantis Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 156 punktu, savivaldybių dalių bendrieji planai pradedami rengti savivaldybės tarybai priėmus sprendimą dėl savivaldybės dalies bendrojo plano rengimo pradžios ir planavimo tikslų.
Klaipėdos rajono savivaldybės taryba 2026-06-25 posėdyje nepritarė sprendimo projektui „Dėl dalies Toleikių kaimo bendrojo plano rengimo“, todėl dalies Toleikių kaimo bendrasis planas nebuvo pradėtas rengti.
Jūsų prašyme nėra nurodyta naujų aplinkybių, susijusių su bendrojo plano rengimu, todėl sprendimo projektas nebus pakartotinai teikiamas Klaipėdos rajono savivaldybės tarybai.
2. 2026-09-03 buvo organizuojamas UAB „Fegda grupė“ susitikimas su Klaipėdos rajono savivaldybės vadovais ir Tarybos nariais dėl dalies Toleikių kaimo bendrojo plano rengimo. Susitikimo metu buvo nutarta, kad Tarybos sprendimo projektą „Dėl dalies Toleikių kaimo bendrojo plano rengimo“ pakartotinai bus svarstoma teikti Tarybai, kai bus pasiektas preliminarus UAB „Fegda grupė“ susitarimas su suinteresuotos visuomenės atstovais ir bendruomene. 2026-09-30 projekto vadovė pateikė susitikimo su bendruomene protokolą, kuriame nėra duomenų apie pasiektą susitarimą.
Šis atsakymas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka.

